— Грамадазнаўства — той прадмет, які дае магчымасць развіваць ключавыя кампетэнцыі, неабходныя выпускніку для паспяховага ўзаемадзеяння з сацыяльным асяроддзем. Найбольшая эфектыўнасць ад заняткаў па гэтым прадмеце назіраецца тады, калі вядучая роля адводзіцца практыцы. Настаўнік павінен выконваць на ўроку ролю кансультанта, суразмоўцы, а не проста транслятара ведаў. Не менш важны і асобасна арыентаваны падыход да кожнага дзіцяці. Арганізаванае такім чынам навучанне забяспечвае ўсебаковае развіццё навучэнцаў, — лічыць Таццяна Бязносава.